01.09.2017
Цәыббрамза 1 азы Аҧсны Аҳәынҭқарра Ахада Рауль Ҳаџьымба Аҧсны иқәынхо аҧсылманцәа Курбан-баирам рыдиныҳәалеит.
***
Акыр иаҧсоу ҳауаажәлар!
Аҧсылман иашахаҵара ныҟәызго зегьы гәык-ҧсыкала ишәыдысныҳәалоит Курбан-баирам дуӡӡа.
Ҭоурыхла ус ишьақәгылеит, Аҧсны зинеиҟарала лахьынҵак рыманы иахьеицынхо иеиуеиҧшым адинхаҵарақәа рхаҭарнакцәа, Курбан-баирам иахьа аҧсылманцәа рымацара ирныҳәаны иҟаӡам, ари амш иахьа ныҳәаҵас ирыдыркылоит Аҧсны атәылауаа зегьы.
Абри аҽны ихыркәшахоит хаџ, иҧшьоу Мекка аҭаара. Курбан-баирам аҧсылманцәа рзы акырӡа зҵазкуа ныҳәоуп, избан акәзар иара арыцҳаибашьара, ҳатыреиқәҵара, аҭаацәарақәа рыҟны аҳәоуеиқәшәара иазкуп, ауаа еизааигәанатәуеит, анцәахаҵара арҕәҕәоит.
Гәыкала ишәзеиҕьасшьоит агәабзиара, аманшәалара, аҭынчра,.